เงินบาทเปิด 30.79/82
ธนาคารซีไอเอ็มบีไทย รายงาน เงินบาทเปิด 30.79/82 อ่อนค่าจากวานนี้ มองกรอบวันนี้ 30.70-30.90
30 ต.ค. 2565

ธนาคารซีไอเอ็มบีไทย รายงาน เงินบาทเปิด 30.79/82 อ่อนค่าจากวานนี้ มองกรอบวันนี้ 30.70-30.90
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.79/82 บาท/ดอลลาร์ จากเย็นวานนี้ที่ปิดตลาดที่ระดับ 30.74/76 บาท/ดอลลาร์ ล่าสุดเงินบาทยังเคลื่อนไหวอยู่ที่ระดับ 30.79/81 บาท/ดอลลาร์ นิ่งๆยังไม่ไปไหน
ส่วนความเคลื่อนไหวของค่าเงินสกุลหลักต่างประเทศช่วงเช้านี้ ค่าเงินยูโรอยู่ที่ระดับ 1.3850/3854 ดอลลาร์/ยูโร จากวานนี้ที่ปิดตลาดที่ระดับ 1.3978/3981 ดอลลาร์/ยูโร ส่วนค่าเงินเยนอยู่ที่ระดับ 78.13/17 เยน/ดอลลาร์ จากวานนี้ที่ปิดตลาดที่ระดับ 77.91/95 เยน/ดอลลาร์ โดยหลังจาก BOJ เข้าแทรกแซงเงินเยนก็ปรับตัวมาสู่สภาวะปกติ
นักบริหารเงิน คาดว่า วันนี้เงินบาทน่าจะยังเคลื่อนไหวตามค่าเงินยูโรเป็นสำคัญ โดยมองกรอบไว้ที่ 30.70-30.90 บาท/ดอลลาร์
วันนี้วันอังคาร มีรายงานตัวเลขเศรษฐกิจสหรัฐฯ ดังนี้ กระทรวงพาณิชย์สหรัฐเปิดเผยข้อมูลค่าใช้จ่ายด้านการก่อสร้างเดือนก.ย., สถาบันจัดการด้านอุปทานของสหรัฐ (ISM) เปิดเผยดัชนีภาคการผลิตเดือนต.ค. และ คณะกรรมการกำหนดนโยบายการเงินของธนาคารกลางสหรัฐ (เฟด) เริ่มการประชุม กำหนดอัตราดอกเบี้ยวันแรก